เซียนหุ้นแนะนักลงทุนรอซื้อ 660 จุด
เซียนหุ้นมองการเมืองอาจกดหุ้นไทยรูดแตะ 580 จุด เป็นจังหวะของนักลงทุนได้ซื้อของถูกพื้นฐานดี
11 ก.พ. 2553

เซียนหุ้นมองการเมืองอาจกดหุ้นไทยรูดแตะ 580 จุด เป็นจังหวะของนักลงทุนได้ซื้อของถูกพื้นฐานดี
นายเอกยุทธ อัญชันบุตร นักลงทุนหุ้นรายใหญ่ เปิดเผยในงาน โพสต์ทูเดย์ อินเวสเม้นท์ เอ็กซโป 2010 ว่า สถานการณ์การเมืองไทยขณะนี้ เป็นโอกาสลงทุนที่ดี แนะนำก่อนวันตัดสินคดียึดทรัพย์ 26 กุมภาพันธ์ หากดัชนีปรับตัวลงไปถึงระดับ 660 จุด หรือกรณีเลวร้ายมองว่าดัชนีน่าจะลงไปถึง 580-620 จุด เป็นจังหวะของการซื้อลงทุน โดยเลือกหุ้นปัจจัยพื้นฐานดี เช่นหุ้นในกลุ่มพลังงานและกลุ่มอาหาร
สำหรับการลงทุนทองคำนักลงทุนทั่วไป ยังมีความเสี่ยง เนื่องจากราคาทองคำมีความผันผวน หลังจากเงินเหรียญสหรัฐแข็งค่าขึ้นและมีแนวโน้มแข็งค่าต่อ 
“การลงทุนจริง ๆ ต้องรอจังหวะซื้อ ศึกษาและเลือกหุ้น ไม่เกิน 5 ตัวลงทุน ซึ่งปีนี้โอกาสได้กำไรสูง ราคาลงมามากมีโอกาสในการซื้อ สำหรับผมรอหุ้นตกแรง ๆ ซื้อ หรือเมื่อมีเหตุการณ์แรง ๆ เกิดขึ้น ยิ่งข่าวร้ายราคาหุ้นยิ่งถูก “ นายเอกยุทธกล่าว